Slučajevi seksualnog zlostavljanja u katoličkoj crkvi
Slučajevi seksualnog zlostavljanja u katoličkoj crkvi su niz optužbi, istraga, suđenja i presuda vezanih uz zločine seksualnog zlostavljanja djece koje su izvršili neki katolički svečenici, časne sestre ili neki drugi članovi katoličke crkve protiv dječaka i/ili djevojčica u starosti između 11 i 14 godina, iako su zabilježeni i neki slučajevi gdje su djeca imala tek 3 godine. Optužbe su prvi put počele poprimati široki publicitet kasnih 1980-ih; mnogi su slučajevi obuhvaćali i po nekoliko desetljeća, te su izneseni tek godinama nakon što se ta zlostavljanja odigrala. Podignuti su sudski predmeti protiv nekih članova katoličke hijerahije jer nisu prijavili ta nedjela policiji ili vlastima. U nekim slučajevima, oni su namjerno premjestili svećenike zlostavljače u druge župe, gdje su oni samo nastavili sa drugim žrtvama. To je dovelo do optužbi katoličke crkve jer nije izbacila te zlostavljače iz svojih redova.

Slučajevi su poprimili značajnu medijsku pozornost diljem svijeta, osobito u Kanadi, Irskoj i Sjedinjenim Državama. Članovi katoličke hijerhije su tvrdili da se radi o medijskom senzacionalizmu koji je bio pristran, preuveličan i nesrazmjeran. Prema istraživanju centra Pew Research Center, medijska praćenost slučajeva je većinom izlazila iz SAD-a 2002., kada je The Boston Globe započeo kritično istraživanje. Do 2010., većina istraživanja se odvijala oko zlostavljanjima u Europi. Od 2001. do 2010., Sveta stolica, središnje upravljačko tijelo katoličke crkve, je "razmatrala optužbe o seksualnom zlostavljanju od oko 3.000 svećenika od kojih neke sežu i do 50 godina unatrag". Slučajevi diljem svijeta ukazuju na dugotrajni obrazac zlostavljanja i zlouporebe položaja, kao i na pokušaje da se ti izvještaji zataškaju ili da se o njima ne govori. Policijski izvještaj iz 2012. je izbrojao  40 slučajeva samoubojstva izravno povezanih sa zlostavljanjem od katoličkog klera u australskoj državi Victoriji. U Latinskoj Americi, vjerojatno najpoznatiji slučaj seksualnog zlostavljanja je onaj svećenika Marciala Maciela. U Tanzaniji, Kit Cunningham i troje drugih svećenika su razotkriveni kao pedofili nakon njegove smrti. 

Akademičari sa znanjem o katoličkoj crkvi govore da se o zlostavljanjima klera ne govori, pa je stoga teško utvrditi opseg tih zlodjela. U Filipinima, gdje je najmanje 85% stanovništva katoličke religije, otkrića o zlostavljanju djece su usljedila tek nakon razotkrivanja takvih slučajeva u SAD-u 2002.

Znanstvena istraživanja i studije ukazuju da svećenici u katoličkoj crkvi nisu skloni češćem naginjanju zlostavljanju od prosječnih ostalih muškaraca, a da je učestalost zlostavljanja svećenika oštro palo u zadnjih 20 do 30 godina. 

2010., papa Benedikt XVI se javno ispričao žrtvama seksualnog zlostavljanja, kao i zbog toga jer je crkva skrivala i štitila počinitelje godinama.

Izvori

Seksualno zlostavljanje u katoličkoj crkvi
Pedofilija
Silovanje